b'\n_START_ARTICLE_\nNar\xc3\xb5ni j\xc3\xb5gi (S\xc3\xb5rdarja)\n_START_PARAGRAPH_\nNar\xc3\xb5n on j\xc3\xb5gi Kesk-Aasias. Algab Tian Shani m\xc3\xa4gede liustikest. L\xc3\xa4bib mitmeid m\xc3\xa4gedevahelisi n\xc3\xb5gusid, ahelikest l\xc3\xa4bi murdes moodustab kuristikke. Alamjooksul laskub Fergana orgu, kus \xc3\xbchineb Karadarjaga, moodustades S\xc3\xb5rdarja._NEWLINE_Pikkus 807 km, valgla 59 100 km\xc2\xb2. Toitub liustike ja lumesulamisveest. Keskmine vooluhulk (40 km kaugusel suudmest) 429 m\xc2\xb3/s, suurim 2880 m\xc2\xb3/s. Suurvesi mais._NEWLINE_Nar\xc3\xb5ni vett kasutatakse niisutuseks. Temast saab alguse Suur Fergana kanal. Nar\xc3\xb5nil on mitu h\xc3\xbcdroelektrijaama.'